Приложение № 1 към Решение 229-НС/10.07.2021г. на РИК 17 – Пловдив област

# ОПЕРАТИВЕН ПЛАН

ЗА ОРГАНИЗАЦИЯТА НА РАБОТАТА В РИК 17 – ПЛОВДИВ ОБЛАСТ В ДЕНЯ НА ИЗБОРИТЕ ЗА НАРОДНИ ПРЕДСТАВИТЕЛИ НА 11 юли 2021 Г.

И

ПРИЕМАНЕТО ОТ РИК НА ИЗБОРНИТЕ КНИЖА И МАТЕРИАЛИ ОТ

СЕКЦИОННИТЕ ИЗБИРАТЕЛНИ КОМИСИИ

# РАЗДЕЛ І ОПЕРАТИВНО БЮРО И РАБОТНИ ГРУПИ

**1.**Районна избирателна комисия 17 – Пловдив област на 11 юли осъществява дейността си в гр.Пловдив, гр. Пловдив, бул. "Цар Борис III Обединител" 37, Международен панаир, ПАЛАТА № 6.

Предоставените на РИК помещения в палата № 6 на Международен панаир са изолирани от останалата част на сградата, съответно палатата с отделен самостоятелен достъп, охрана и комуникации.

**2.** В изборния ден на 11.07.2021 год. след 7:00 ч., но не по-късно от 7:40 ч. получава информация: открит ли е изборният ден във всички секции, явили ли са се всички членове на СИК и налице ли е необходимият кворум за започване на дейността им.

* в деня на изборите обобщава получената информация от общинската администрация и Областна администрация-Пловдив за хода на произвеждането на изборите в общината, като информира ЦИК за това и подготвя съобщения за предаване от говорителя на средствата за масово осведомяване;

– координира организационно-техническата работа за приемане и отчитане на данните от гласуването в изборите, изработва график за дежурства на членовете на РИК и др.; – изработва график за дежурства на членовете на РИК и привлечените сътрудници към РИК за техническа помощ при приемането в изборния ден на информацията от общината/района, областна администрация, книжата и материалите от СИК, както и за други дейности по предложение на членовете на РИК;

* изготвя съобщения за междинните данни на произвеждащите се избори;
* координира организационно-техническата работа за приемане и отчитане резултатите от изборите;
* свиква РИК на заседания за своевременно вземане на решения по неотложни проблеми.

**2.1.** Когато до един час след откриване на изборния ден не се яви член на СИК/ПСИК, РИК назначава на негово място резервен член, предложен от партията или коалицията, която е предложила не явилия се член на комисията, или предложен от партията или коалиция нов член.

При отсъствие на председателя на СИК/ПСИК РИК назначава заместник-председателя за председател, а член на СИК/ПСИК – за заместник-председател.

При отсъствие на заместник-председател или секретар РИК назначава член на СИК/ПСИК, включително и от резервните членове, съответно за заместник-председател или за секретар.

Когато отсъстват председателят, заместник-председателят и секретарят, РИК назначава от квотите на съответната партия или коалиция председател, заместник-председател и секретар измежду членовете и резервите.

В тези случаи РИК съблюдава изискването председателят, заместник-председателят и секретарят да не са от една и съща партия или коалиция (чл.

92, ал. 3, изр. второ ИК).

Когато мястото в СИК/ПСИК остане незаето поради неявяване на резервен член и съответната партия или коалиция не е предложила нов член на негово място, съставът на СИК/ПСИК се попълва с предложени от други партии или коалиции лица при спазване на изискванията на чл. 92, ал. 3 и 6 ИК.

Проектите на Решения по т. 3.3. се изготвят и включват в дневния ред на заседанието на РИК от отговорниците на съответните общини незабавно след получаване на съответната информация.

- областният управител до 13,00 ч. на 10 юли 2021 г. обобщава информацията за общината и я изпраща в РИК, ЦИК Администрацията на Министерски съвет по ел. поща.

**2.2. РИК изпраща на ЦИК информация, както следва:**

– незабавно след откриване на изборния ден, но **не по-късно от 7:40 ч.** – открити ли са всички избирателни секции, работят ли нормално, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на неявилите се членове;

Веднага след приемане на решения за назначаване на членове на СИК на мястото на неявилите се членове РИК публикува решенията в електронната платформа.

**2.3** В изборния ден общинската администрация събират информация от СИК за избирателната активност, като посочват броя на гласувалите избиратели. Информацията се събира от определено със заповед на кмета на общината лице*,* което обобщава събраната информация за общината и я изпраща едновременно на Областна администрация Пловдив и на РИК. Областната администрация обобщава справката за района и я изпраща по електронен път/факс/телефон на РИК.

**2.4.** Информацията до РИК се изпраща към **11:00 ч., и 16:00 ч.** – броя на гласувалите избиратели.

* + Информацията за броя на гласувалите избиратели се събира към **11:00 ч. и 16,00 ч.** и след обобщаването й от областните управители се изпраща на ЦИК не по-късно **от 11:30 ч., 16.30 ч**., на имейл адрес cik@cik.bg
  + РИК въвежда данните за броя на гласувалите съответно до **11:30 ч., и 16.30 ч.**  в електронната платформа
  + Информацията за активността се докладва на заседание на ЦИК и след решение на комисията се публикува на страницата на РИК, съответно до **11:30 ч. и 16:30 ч.**

-До **20:30 ч.** РИК публикува в електронната платформа информация за приключване на гласуването в изборния ден и за секциите, в които гласуването продължава след 20,00 ч.

**2.5. В ЦИК информацията за активността се изпраща на е-mail адрес: cik@cik.bg** Въз основа на получената и обобщена информация за хода на произвеждането на изборите, оперативното бюро подготвя съобщения за предаване от председателя и говорителите на средствата за масово осведомяване. Отделно от междинните съобщения, се предвиждат две пресконференции съответно в **08:00 ч., 12:00 ч., 16:30 ч. и 20:30 ч**..

**2.6.** Координира и осъществява връзка със служителите на МВР и на Областна администрация - Пловдив, с оглед нормалното и равномерно разпределяне на членовете на СИК/ПСИК, които ще предават изборните книжа в РИК по отношение на входа, изхода, движение на потоците и настаняването на членовете на СИК/ПСИК.

**3.** За предложения и указания по дейността на СИК/ПСИК в хода на изборния ден членовете на СИК/ПСИК се обръщат към членовете на РИК- отговорници по райони.

**3.1.** Отговорниците по общини в изборния ден поддържат връзка със секционните избирателни комисии и следят за правилното протичане на изборния процес в съответния район. За осъществяване на връзка със СИК отговорниците от РИК се свързват първо с председателя, а ако той не отговаря на повикването – последователно със заместник-председател, секретаря и член на СИК.

**На телефонни или постъпили по факс запитвания, за отговор се отзовава най-близко намиращият се свободен член на РИК.**

**4.**Районната избирателна комисия разглежда жалбите против решения и действия на СИК/ПСИК и сигналите, извършва проверка на място и се произнася по тях незабавно с решение до един час от постъпването им и не по-късно от края на изборния ден.

Решенията на РИК се обявяват незабавно по реда на чл. 72, ал. 2 ИК.

**За обработка и отговор на получените жалби и сигнали в хода на изборния ден** отговаря “Работна група по жалбите и сигналите”. Работната група отговаря за разглеждане на постъпилите жалби и сигнали, воденето на електронния публичен регистър на жалбите и сигналите, подадени до РИК и решенията по тях, при спазване на указанията за комплектоване на преписките по жалбите и сигналите срещу решенията на РИК и реда за разглеждане на жалбите и сигналите, подадени до РИК, както и осигуряване взаимодействието с органите на държавната/общинска администрация, на които са възложени отговорности по организацията на изборния процес.

**4.1.** Сигналът или жалбата може да бъде в писмена или устна форма.

**4.2.** Всички сигнали и жалби, получени на обявените телефони, факс, e-mail или в общото деловодство на РИК 17, се въвеждат в нарочен регистър и се разпределят на членовете на групата по жалбите, като се публикуват и в електронния публичен регистър на жалбите и сигналите на РИК 17.

**4.3.** Получените жалби и сигнали в изборния ден се приемат и описват от техническите сътрудници и се насочват към членовете на групата по жалбите за обработка, проверка и отговор. На телефонни или постъпили по факс запитвания, получени от сътрудници, отговаря най-близко намиращият се свободен член на РИК.

**4.4.** Районната избирателна комисия разглежда жалбите против решения и действия на СИК и постъпилите в изборния ден сигнали, извършва проверка на място и се произнася по тях незабавно с решение до един час от постъпването им, но не по-късно от края на изборния ден. Решенията на РИК се обявяват незабавно по реда на чл.72, ал.2 от ИК.

# РАЗДЕЛ II

**ПРИЕМАНЕ НА ИЗБОРНИ КНИЖА И МАТЕРИАЛИ** Отчитането на изборните резултати в изборния район е основно задължение на РИК. В нейна помощ и под неин контрол работи изчислителният пункт (ИП) на определения от ЦИК екип за компютърна обработка – „Информационно обслужване“ АД. Районната избирателна комисия носи отговорност за точното отчитане на резултатите от изборите за народни представители.

**ИП НА ИНФОРМАЦИОННО ОБСЛУЖВАНЕ – КОНТРОЛИ:**

**5. За приемане на изборните книжа и материали на секционните избирателни комисии се създават работни групи на РИК, както следва:**

**5.1.Работна групи на РИК** за приемане на изборните книжа на СИК:

**ИЗБИРАТЕЛНИ СПИСЪЦИ:**

Кристиан Гьошев

**5.2.Работна група на РИК за сверяване фабричните номера** на протоколите на СИК с резултатите от гласуването в изборите, с номера, вписан в екземпляра на протокола за предаване и приемане на изборните книжа, в състав: Добромир Алексов

**ПЪРВА КОНТРОЛА,** в състав:

Стелияна Немцова

Иван Кърчев

Мария Пейчева

**ВТОРА КОНТРОЛА,** в състав:

Дарина Тодорова

Ферад Мурад

Росица Гавазова

Янко Радунчев

Мартин Кадиев

Никола Златев

Калоян Ангелов

Стефан Вълчев

Нина Георгиева

Райна Дончева

**РАЗПЛАСТЯВАНЕ НА ПРОТОКОЛИТЕ НА СИК**

Мурад Ферад

„Разпределението на членовете на РИК по групи е от организационно-технически характер. Всеки член от РИК може да се включи или да бъде привлечен за работа и съдействие към всяка една от групите. При необходимост се извършва разместване на групите.

**6. Процедура по приемане на изборните книжа и материали на секционните избирателни комисии от РИК:**

* Приемането се извършва в Палата № 6 на Международен панаир Пловдив.
* Членовете на СИК получават пореден номер при пристигането си пред палата № 13 през определения вход на сградата. След получаване на пореден номер за отчитане на секцията, членовете на СИК се разполагат в обособената за тях зона за изчакване на първия (партерен етаж) от сградата на Палата 3;
* Членовете на СИК, които ще отчитат съответната секция се придвижват към палата № 7, при спазване на дистанция и всички противоепидемични мерки само когато бъде оповестено поредността на номерата, които ще пристъпят към обработка, след което предават номера си на постовия полицай и се отправят до определеното място за предаване на избирателните списъци, съобразно получения пореден номер за отчитане. След предаването се насочват към зоната, където са разположени членовете на РИК и ИП за проверка на фабричните номера на протоколите, приемане и отчитане на данните от секционните протоколи и предаването на останалите книжа и материали на районните администрации.
* Районната избирателна комисия и отговорникът на ИП определят място за наблюдателите, застъпниците, представителите на партиите, коалициите и инициативните комитети, което да осигурява пряка видимост към компютрите, на които се въвеждат данните, така че да не се пречи при работата на операторите.

При въвеждане на данните от протоколите на СИК в ИП на РИК може да присъстват само по един наблюдател от една и съща неправителствена организация, само по един застъпник – на кандидатски листи на партия, коалиция и инициативен комитет за изборите за народни представители и само по един упълномощен представител на партия, коалиция и инициативен комитет (представляващ, член на инициативния комитет или упълномощен представител), регистрирали кандидатски листи при стриктно спазване на противоепидемичните мерки.

* Членовете на СИК предават **избирателните списъци**. Районната избирателна комисия проверява целостта и съдържанието на пликовете. Наличието на книжата в пликовете се проверява от РИК преди предаването им в ТЗ на ГД „ГРАО“. **При проверката се описва и броят на приложените в пликовете декларации и удостоверения.“** След разпластяването на секционните протоколи се извършва проверка на съдържанието на плик 1, плик 2 и плик 3, като установените в тях документи се обективират в нарочен протокол.
* След това член на РИК **сверява фабричния номер** на протокола на СИК с резултатите от гласуването в изборите, с номера, вписан в екземпляра на протокола за предаване и приемане на изборните книжа или в протокола за предаване на сгрешен/и формуляр/и и приемане на нов формуляр на протокол на СИК (ако е съставен такъв при сгрешени протоколи);
* Протоколът на СИК се **проверява от член на РИК от Първа контрола**, който проверява контролите по протокола на СИК с резултатите от гласуването в конкретната секция и го предава в изчислителния пункт към РИК за въвеждане на данните от гласуването. Протоколът се предава, без да се разпластява.

**СПРАВКИ И ОБОБЩЕНИ РЕЗУЛТАТИ,**

**ПРЕДОСТАВЯНИ ОТ ОТГОВОРНИКА НА**

# ИЗЧИСЛИТЕЛНИЯ ПУНКТ НА РИК

7. Изчислителният пункт предоставя на РИК:

а) списъка на приетите секционни протоколи с най-същественото от съдържанието им, включващо разпределението на действителните гласове за кандидатските листи. Посочената информация се подава на Председателя на РИК с оглед периодичното информиране на обществеността за хода на обработката;

б) списъка на секциите, за които още не са пристигнали протоколи (при поискване);

в) междинните обобщени резултати от въведените до момента протоколи на СИК/ПСИК (брой на обработените до момента секции и брой действителни гласове по кандидатски листи по общини);

г) междинните числови данни,сканираните протоколи и данните от машинното

гласуване – от въведените до момента протоколи на СИК/ПСИК, които се публикуват след санкция на ЦИК на страницата с резултатите по секции и населени места;

д) окончателните обобщени резултати, съответстващи на точките от протокола на РИК – предложение за протокол и предложение за решение на РИК.

**ПРОЦЕДУРА ПО ПРИЕМАНЕ И ОБРАБОТКА**

# НА ПРОТОКОЛИТЕ ОТ СИК/ПСИК

1. Преди започването на компютърната обработка в изборния ден отговорникът на ИП

получава от председателя на РИК заявка за промени (ако има такива) в параметризацията на продукта – например неоткрити секции.

Въвежда ги, разпечатва списъци на населените места и избирателните секции, включително в които се провежда машинно гласуване, регистрираните кандидатски листи на партии, коалиции и инициативни комитети и ги представя за подпис на председателя и секретаря на РИК.

След това към ИП в ЦИК се изпраща с цифров сертификат файл с актуалните данни за съответната РИК. Ако по технически причини това не е възможно, те се изпращат по алтернативен комуникационен канал.

9.При постъпването на първите секционни протоколи за обработка отговорникът на ИП в присъствието на член на РИК:

* проверява дали операторската програма е спряна на всички работни места и синхронизира времето на всички компютри;
* стартира точка „Начало на преброяването“;
* отваря пликовете с паролите и ги раздава на операторите;
* записва в дневника датата, събитието и часа.

10.При приемане на протоколите от СИК/ПСИК само членове на РИК имат право да извършват проверки на протоколите и да дават указания на членовете на СИК/ПСИК.

11.Членовете на СИК/ПСИК предават неразпластения протокол на СИК/ПСИК на член на РИК, който извършва формална проверка за наличие на: протокола и неговото съдържание (дали е попълнен, наличие на подписи и др.) и две записващи технически устройства (флаш памети) за секциите, в които има машинно гласуване. Членовете на СИК/ПСИК отиват в ИП към РИК, където данните от протоколите се въвеждат в компютър от оператор, който е свободен.

1. Операторът въвежда деветцифреният номер на секцията в програмата. От предварително създадената база данни за номерата на секциите и за съответствието „номер на секция — населено място/адрес“ на екрана на компютъра се появява населеното място, в което се намира секцията и дали в нея се провежда машинно гласуване.

Когато тези данни не съответстват на информацията от протокола, те се проверяват и коригират под контрола на РИК.

1. Когато в секцията се провежда машинно гласуване, операторът зарежда предоставеното от представителя на СИК записващо техническо устройство (флаш памет), което се верифицира и изчита.
2. При успешна верификация и изчитане софтуерът разпечатва съдържанието на записващото устройство (флаш памет), което се сравнява с финалния протокол от машината за гласуване и протокола на СИК/ПСИК.
3. Ако има проблем (липсваща или увредена флаш памет, флаш памет от друга СИК, неуспешна верификация и др.), се разпечатва констативен протокол, който се подписва от представителя на СИК, член на РИК и оператора. В този случай по решение на РИК се пристъпва към верификация и изчитане на втората флаш памет.
4. Когато втората флаш памет е увредена или верификацията и изчитането са неуспешни, се разпечатва констативен протокол, който се подписва от представителя на СИК, член на РИК и оператора. В този случай по решение на РИК след приемане на протоколите от всички СИК/ПСИК се извършва преброяване на контролните разписки от машинното гласуване и сравняване на финалния протокол от машинното гласуване с резултатите от преброяването.
5. Двете записващи технически устройства (флаш памети) и финалният протокол от машината за гласуване се връщат на представителя на СИК, който ги предава на РИК.
6. Програмата визуализира въведените от оператора данни, резултата от изпълнението на контролите и предлага операторът да потвърди записа им в базата данни.
7. При сработили контроли (останали неудовлетворени контроли) при въвеждането се отпечатва **ПРЕДЛОЖЕНИЕ ЗА РАЗПИСКА** с уникален код, данните се записват в базата заедно с генерирания цифров подпис с частния ключ на оператора. Предложението за разписка съдържа данните от въведения протокол, фабричните номера на всеки лист, част от ЕГН на оператора и на един от членовете на СИК/ПСИК, приносител на протокола на СИК/ПСИК, в съответствие с изискванията на Закона за защита на личните данни, както и евентуалните сработили контроли (неудовлетворени контроли). Евентуални разлики между изчетените числови данни от записващото техническо устройство и въведените числови данни от секционния протокол се отбелязват в предложението за разписка/приемо-предавателна разписка.

При сработили контроли (неудовлетворени контроли) операторът под контрола на членовете на СИК/ПСИК и на член на РИК преглежда въведеното, отстранява техническите грешки, допуснати от него при въвеждането на данните. Ако контролите отново останат неудовлетворени, връща протокола на СИК/ПСИК за преглед. При наличие на неудовлетворени (сработили) контроли представителите на СИК/ПСИК и РИК изясняват причините за това и тримата членове на СИК/ПСИК (по чл. 287, ал. 5 ИК) вземат решение по поправката на очевидни фактически грешки в протокола. Ако има решение за поправки на данни от протокола (при очевидна фактическа грешка), срещу извършената поправка се полагат подписите на тримата членове на СИК/ПСИК и коригираните данни се въвеждат от оператор, издава се ново **ПРЕДЛОЖЕНИЕ ЗА**

**РАЗПИСКА**, а предишната се маркира в базата данни като невалидна.

Всяко ново въвеждане се записва в базата данни и генерира **ПРЕДЛОЖЕНИЕ ЗА РАЗПИСКА** с нов уникален код.

Когато е налице съществено несъответствие във вписаните в протокола данни, което не може да се отстрани от членовете на СИК/ПСИК, РИК извиква всички останали членове на СИК/ПСИК и след приемането на протоколите от всички секционни избирателни комисии в изборния район извършват ново преброяване на гласовете.

Под съществена грешка следва да се разбира несъответствие във вписаните в протокола резултати, което води до неправилното отчитане на резултатите от гласуването.

20. Ако няма сработили контроли (при удовлетворени контроли) или когато протоколът се приема във вида, в който е въведен, операторът издава **ПРИЕМО-ПРЕДАВАТЕЛНА РАЗПИСКА с уникален номер**. Тя съдържа всички реквизити на **ПРЕДЛОЖЕИЕТО ЗА РАЗПИСКА**.

**ПРИЕМО-ПРЕДАВАТЕЛНАТА РАЗПИСКА** се отпечатва в три екземпляра и се подписва от оператор на „Информационно обслужване“ АД, представителите на СИК/ПСИК и член на РИК, в случай че протоколът бъде приет.

В случай че членът на РИК не подпише разписката и не приеме протокола в предложения вид, представителите на СИК/ПСИК извършват необходимите корекции по протокола, след което документът се представя на оператор за повторно въвеждане.

Приносителите на протоколите на СИК/ПСИК предоставят разписките и протоколите на член на РИК, който проверява идентичността на данните от разписката с тези от протокола и удовлетворяването на контролите и се подписва на трите екземпляра.

След приемането на протокола от РИК и подписването на трите екземпляра на **ПРИЕМО-ПРЕДАВАТЕЛНАТА РАЗПИСКА** от члена на РИК той вписва кода на разписката върху трипластовия протокол на СИК/ПСИК и ЕДВА ТОГАВА

РАЗПЛАСТЯВА ПРОТОКОЛА, както и на приемо-предавателната разписка.

1. **За всеки протокол на СИК/ПСИК се съставя отделна разписка с уникален за страната номер.**
2. На СИК/ПСИК се предоставя последният екземпляр от разпластения протокол на СИК/ПСИК за изборите, който се прибират в плик № 2-НС с надпис „Протоколи на СИК № …“. На СИК/ПСИК се предоставя и един екземпляр от потвърдената от РИК разписка.
3. Представител на РИК предава на отговорника на ИП белият екземпляр и подписани приемо-предавателни разписки срещу подпис в подготвен от отговорника дневник – за потвърждаване на приемо-предавателната разписка (наличие на подписи на оператор, членове на СИК и РИК) и извършване на сканирането на секционния протокол. Сканирането на секционния протокол се извършва след подписване на разписката при наличие на свободни работни места (ако няма изчакващи СИК/ПСИК за обработка).
4. **Предоставеният на отговорника на ИП екземпляр от разписката служи за потвърждаване на компютърния запис на данните от протокола на СИК/ПСИК в базата данни и данните повече не могат да се променят.**

**Само данните от потвърдените компютърни записи участват в изчисляване на резултатите от обработката.**

1. Сканирането на протоколите на СИК/ПСИК продължава и след приключване на обработката на последния СИК/ПСИК, но не по-късно от 2 часа след потвърждаването.
2. Районната избирателна комисия изпраща на Централната избирателна комисия междинни резултати, включително въведените данни от машинното гласуване от флаш паметите и сканираните до момента протоколи на СИК/ПСИК, за публикуване на сайта на ЦИК с резултатите от гласуването. Публикуването на данните и сканираните протоколи става не по-късно от 48 часа от края на изборния ден.
3. По изключение, когато РИК констатира очевидна фактическа грешка в разписката на вече потвърден протокол (например: грешно въведен номер на секция в протокола, разменени съседни данни по позиции в протокола (тъй нареченото „приплъзване“) и други такива), тя взема решение за внасяне на корекции в компютърния запис на протокола. Решението на РИК се изготвя в три екземпляра, два от които се прикрепят към двата екземпляра от протокола на СИК/ПСИК (налични в РИК), а третият – към дневника на отговорника на ИП и се обявява заедно с протокола на СИК/ПСИК на интернет страниците на РИК и ЦИК.

Въз основа на протокола на СИК/ПСИК и решението на РИК отговорникът на ИП издава нова разписка, която се подписва от него и от двама члена на РИК, определени с решение на комисията. Кодът на новата разписка и номерът на решението на РИК за внасяне на корекции в записа се вписват в горната част на екземплярите от протокола на СИК/ПСИК и се потвърждава коригираният запис, с което се актуализира базата данни.

Предишната разписка се анулира с надпис „анулирана“, подписва се от председателя и секретаря на РИК и отговорника на ИП и се прилага към екземпляра на секционния протокол, предназначен за ЦИК.

Внасянето на корекции в записа на потвърден протокол на СИК/ПСИК въз основа на писмено решение на РИК се отразява в дневника на отговорника на ИП като извънредна ситуация.

1. Периодично ИП:

а) предоставя на Председателя на РИК междинни резултати от въведените и потвърдени до момента

секционни протоколи на интервали не по-дълги от един час;

б) извършва архивиране на базата данни на интервали не по-дълги от един час;

в) предоставя на Председателя на РИК информация за не пристигнали секционни протоколи на СИК/ПСИК;

г) изпраща към ИП на ЦИК подписан с цифровия сертификат на отговорника на ИП на РИК файл с междинни резултати от въвеждането на протоколите по СИК/ПСИК на интервали не по-дълги от един час. Ако по технически причини това не е възможно, те се изпращат по алтернативни комуникационни канали.

**ПРОЦЕДУРА ПО УСТАНОВЯВАНЕ ОТ РИК НА**

**РЕЗУЛТАТИТЕ ОТ ГЛАСУВАНЕТО В РАЙОНА**

**УСТАНОВЯВАНЕ НА РЕЗУЛТАТИТЕ ОТ ГЛАСУВАНЕТО**

1. Чрез компютърната обработка на данните от протоколите на СИК/ПСИК с изборните резултати от изборите за народни представители РИК създава база данни с изборните резултати в изборния район.
2. След решение на РИК за приключване на работата в ИП към РИК отговорникът на ИП разпечатва справки за непристигнали секционни протоколи, за закрити секции, за съответствие между секциите и приемо-предавателните разписки, както и списък на протоколите с неудовлетворени контроли.
3. Отговорникът на ИП към РИК чрез програмния продукт подготвя сумарните данни за протоколите на РИК. Поотделно се отразяват данните от общия брой гласували с хартиена бюлетина и общия брой гласове от машинното гласуване.
4. Отговорникът на ИП разпечатва предложението за протокол на РИК за изборите за народни представители във форма, съответна на Приложение № 98-НС-хм от изборните книжа.
5. Разпечатката/ите се подписва/т от представител на РИК и от отговорника на ИП и се подпечатват с печата на РИК. Един екземпляр от нея се предава от РИК на ЦИК, вторият остава за РИК, а третият – за отговорника на ИП.
6. След като РИК получи справка за съответствие от отговорника на ИП, нейните членове проверяват за съответствието на уникалните кодове на разписките от описа с кодовете върху протоколите на СИК/ПСИК за изборите за народни представители.

Когато в списъка бъде намерен код, несъвпадащ с този, записан върху съответния протокол на СИК/ПСИК, отговорникът на ИП установява причината за това. При необходимост РИК взема решение, въз основа на което съответният протокол на СИК/ПСИК се въвежда отново. Когато се установи грешка от страна на оператор, РИК отразява това в решението.

# ПРОТОКОЛИ НА РИК

35. На основание данните, въведени от протоколите на СИК/ПСИК, отговорникът на ИП чрез програмния продукт изготвя предложение за протокол на РИК за определяне на резултатите от изборите за народни представители, което се отпечатва във форма, съответна на съдържанието на Приложение № 97-НС-хм от изборните книжа.

# КОПИЯ ОТ ПРОТОКОЛИТЕ

36.При поискване РИК предоставя на членовете на комисията, кандидатите за народни представители, представителите на партиите, коалициите и инициативните комитети, на застъпниците и на наблюдателите копие от подписаните протоколи с резултатите от гласуването за народни представители, всяка страница на което е подпечатана с печата на комисията и подписана от председателя, заместник-председателя и секретаря. Лицата, получили копие от протоколите, се вписват в Списъка на лицата, получили копие от протокола на РИК, и се подписват в него.

Отговорникът на ИП подготвя върху технически носител в четири екземпляра, подписани с цифров сертификат, създадената база от данни от протоколите на СИК/ПСИК за съответния РИК, както и сумарните резултати за изборния район и сканирания протокол на РИК за изборите за народни представители. Техническите носители се опаковат отделно, като един от тях остава в РИК, един за отговорника на ИП към РИК, а останалите два са предназначени за предаване в ЦИК (за ИП на ЦИК и контролно копие).

37.Не по-късно от 48 часа след приключване на гласуването РИК сканира и публикува на интернет страницата си протокола с данните от гласуването в изборите за народни представители.

**ПРЕДАВАНЕ НА КНИЖА И**

# МАТЕРИАЛИ ОТ РИК НА ЦИК

38.Документите от РИК се приемат от членове на ЦИК, разпределени по групи в състав не по-малко от двама.

1. Приемането на изборните книжа и материали в ЦИК започва от 11 юли 2021 г.

**Незабавно след изготвяне на протокола на РИК и подготовка на книжата за предаване председателят/секретарят на РИК уведомява ЦИК за датата и часа на тръгване на телефон 0888105539.**

Изборните книжа и материали на РИК се приемат от ЦИК във фоайето на официалния вход, източно крило на пл. „Княз Александър I” № 1. Книжата и материалите се носят от председател, зам.-председател и секретар на РИК.

След пристигането си членовете на РИК изчакват реда си във фоайето на официалния вход, източно крило на пл. „Княз Александър I” № 1.

1. **Районните избирателни комисии не по-късно от 48 часа от получаване на последния секционен протокол предават на ЦИК протоколите и книжата съгласно чл. 296, ал. 1 и 2 от Изборния кодекс.**

Незабавно след приключване на дейностите по обработка в ИП към РИК и не по-късно от 48 часа от получаване на протоколите на СИК/ПСИК РИК е длъжна да подреди в посочения по-долу ред (по възможност обособени в отделни папки/кашони) и предаде в ЦИК следните документи и материали:

а) протокол на РИК за определяне на резултатите от гласуването – Приложение № 97-НС-хм от изборните книжа. Протоколът е в два екземпляра и **се предава**

**НЕРАЗПЛАСТЕН**;

б) първите (белите) екземпляри от протоколите на СИК/ПСИК за установяване на резултатите от гласуването в изборите за народни представители, предназначени за ЦИК (разпластен) – Приложение № 96-НС-х и Приложение № 96-НС-м (съответно Приложение № 96-НС-хм, Приложение № 96-НС-кр);

в) финалните протоколи от машинното гласуване;

г) приемо-предавателните разписки, издадени от РИК на СИК/ПСИК, съдържащи числовите данни от протокола на всяка СИК/ПСИК, подредени по секции по възходящ ред на номера на секцията;

д) по **два броя записващи технически устройства** (флаш памети) и по **пет броя смарткарти** за всяка от машините по секции, в които има машинно гласуване.

е) копие на компютърната разпечатка на данните за протокола и решението на РИК, предоставена от ИП;

ж) списък на получените протоколи на СИК с кодовете на разписките им;

з) два броя технически носители (DVD) с числовите данни от обработката на

протоколите на СИК/ПСИК от изборите за народни представители;

и) протоколи за предаване на сгрешен и приемане на нов формуляр на СИК/ПСИК и др.

След установяване наличието на изброените по-горе документи и материали ЦИК и РИК подписват протокол – Приложение № 87-НС от изборните книжа.

При подреждането на документите към протокола на РИК се прилагат протоколите и решенията на СИК/ПСИК, както и решенията на РИК по сигналите и жалбите, постъпили в изборния ден.

1. Групата за контролни проверки и връзки с преброителя поддържа връзка и при необходимост или сигнал извършва контролни проверки на изчисленията на преброителя в ЦИК на база оригинални или ксерокопия от секционни протоколи, описи, разписки и технически носители, предоставени от преброителя в РИК.

При поискване от член на групата/ЦИК преброителят предава поисканата информация от въведените протоколи на СИК за контролни справки и проверка.

1. В транспортните средства, с които РИК пристига до ЦИК за предаване на изборните книжа и материали от изборите, могат дa пътуват само членове на РИК и водачът на МПС.

Органите на МВР съпровождат транспортните средства на РИК до ЦИК за предаване на книжата и материалите от изборите в отделни МПС на МВР.

1. За паркиране на транспортните средства на РИК и съпровождащите ги МПС на

МВР се определят следните места:

* пред официалния вход „Източно крило“;
* пред входа откъм източното крило – паркинга между сградата на Народното събрание и Националната художествена галерия.

44. Към ЦИК (официален вход източно крило) се организират:

* Приемна;
* Изчислителен пункт към ЦИК;
* Зала за получаване на документите от секциите извън страната.

Всички действия се извършват при стриктно спазване на противоепидемичните мерки и указанията на министъра на здравеопазването.